《游新城汪园步遂堂先生韵 其四》
清代·金兆燕

楼俯三江阔，堂开十亩宽。晚烟屯屋角，新月出林端。

翠影修篁密，香风老桂寒。何时重到此，尽日倚雕栏。

作者简介：清安徽全椒人，字棕亭，一字钟越。乾隆三十一年进士，官国子监博士，改扬州教授。幼称神童。工诗词，尤精元人散曲。性不耐静坐，爱跳跃，多言笑，有“喜鹊”之称。有《国子先生集》。